Old Mutual bly by sy besluit oor Moyo | Netwerk24
Kevin klop homself in Melbourne
Deur Carin Smith, Fin24 02 Julie 2019 06:31
Peter Moyo Foto: Verskaf
Old Mutual gaan Peter Moyo, sy voormalige uitvoerende hoof, se aansoek teenstaan om weer in sy pos aangestel te word.
Die maatskappy het Maandag dié besluit bevestig.
Dit volg nadat Moyo 'n dringende aansoek by die hooggeregshof in Johannesburg ingedien het waarin hy vra dat hy onmiddellik weer in sy pos aangestel moet word én dat Old Mutual nie toegelaat moet word om die pos te vul nie.
Tabby Tsengiwe, kommunikasiehoof van Old Mutual, het bevestig die maatskappy sal deur die hof op Moyo se beweringe reageer.
Moyo is onverwags op 23 Mei geskors en later op 17 Junie afgedank.
Die maatskappy sê dit was weens 'n verbrokkeling van vertroue.
Moyo sê in die beëdigde verklaring wat hy by die hof ingedien het dat sy afdanking "onwettig, ongrondwetlik en nietig is".
Hy eis ook skadevergoeding.
Moyo beweer dat die rede vir sy afdanking was omdat hy kommer uitgespreek het omdat Trevor Manuel, voorsitter van Old Mutual, glo self botsende belange gehad het.
Hy was op die direksies van Old Mutual plc ten tyde van die groep se ontknoping in 2018 en die firma Rothschild wat een van die raadgewers van die ontknoping was.